Adenauer war in da Kaisazeit und in da Weimara Republik Mitglied vom Zentrum. Er war seit 1917 Obaburgamoasta vo Köln und is 1918 Mitglied vom Preißischn Herrenhaus auf Lemszeit worn. Ois langjähriga Vorsitzenda vom Preißischn Staatsrat war er zerscht Anhänger von am rheinländischn Separatismus und - nem am Wilhelm Marx - da wichtigste demokratische Gegna vom sozialdemokratischn Ministapräsidentn vo Preißn, Otto Braun. Nach da Machtübanahme vo da NSDAP håt er si ins Privatlem zruckzong.